“ฟินันเซีย” เคาะเป้า OR สูง 41 บ. ชูจุดแข็ง Café Amazon ดันรายได้ปีนี้ทะลุ 6 แสนลบ.
"ฟินันเซีย" เคาะเป้า OR สูง 41 บ. ชูจุดแข็ง Café Amazon ดันรายได้ปีนี้ทะลุ 6 แสนลบ.
"ฟินันเซีย" เคาะเป้า OR สูง 41 บ. ชูจุดแข็ง Café Amazon ดันรายได้ปีนี้ทะลุ 6 แสนลบ.
30 มี.ค. 2564

นายสุวัฒน์ สินสาฎก กรรมการผู้จัดการ บล.ฟินันเซีย ไซรัส แนะนำ “ซื้อ” หุ้นบริษัท ปตท. น้ำมันและการค้าปลีก จำกัด (มหาชน) หรือ OR ที่ราคาเป้าหมาย 41 บาท โดยถึงแม้กำไรสุทธิของ OR จะลดลงในปี 2564 แต่บล.ฟินันเซีย ไซรัส  คาดว่าจะมีการเติบโตเฉลี่ยต่อปี (CAGR) ในช่วงปี 2564-2566 อยู่ที่ 21.8% ผลักดันโดย 3 ปัจจัยหลัก ได้แก่ 1) การขยายสาขาปั๊มน้ำมันในไทย 2) การเติบโตของธุรกิจ Non-oil โดยเฉพาะ คาเฟ่ อเมซอน และร้านสะดวกซื้อ 3) ธุรกิจในต่างประเทศที่เป็นมากกว่าปั๊มน้ำมัน จากการขยายธุรกิจไปเป็น “Living Community” ตามแนวคิด “เติมพลังความสุข สร้างรอยยิ้มให้ชุมชน”
ทั้งนี้บล.ฟินันเซีย ไซรัส เชื่อว่าจุดที่สร้างความแตกต่างระหว่าง OR และคู่แข่งอื่นในตลาดก็คือ Café Amazon โดยคาดว่าจำนวนยอดขายต่อแก้วจะเพิ่มขึ้นจาก 295 ล้านแก้วในปี 2563 เป็น 519 ล้านแก้วในปี 2566 จากจำนวนร้านที่เพิ่มขึ้นทั้งแบบ standalone และร้านที่ตั้งอยู่ในปั๊มน้ำมัน โดยยอดขายจาก Café Amazon ที่เพิ่มขึ้นจะช่วยผลักดันอัตราการเติบโต EBITDA ของ Café Amazon ขึ้นเฉลี่ย 25% ในปี 2563-2566 โดยจะอยู่ที่ 2.09 หมื่นล้านบาท ส่วนกำไรสุทธิจาก Café Amazon คาดแตะ 1.08 หมื่นล้านบาทในปี 2566
นอกจากนั้นยังเชื่อว่าการสร้างตัวตนเป็น one-stop service ของ OR ที่เข้ากับไลฟ์สไตล์ในปัจจุบัน จะช่วยทำให้ OR มีศักยภาพการเติบโตที่แข็งแกร่งเพื่อขยายธุรกิจไปในตลาดโลก ที่ไม่ได้เป็นแค่ผู้นำในธุรกิจปั๊มน้ำมันเท่านั้น แต่ยังเป็นผู้นำในด้าน F&amp;B ด้วยเช่นกัน ซึ่งในตอนนี้มีธุรกิจทั้งใน กัมพูชา ฟิลิปปินส์ ลาว เมียนมาร์ มาเลเซีย สิงคโปร์ จีน ญี่ปุ่น และโอมาน ทั้งหมดมีในปี 2563 มีปั๊มน้ำมันในต่างประเทศ 335 ปั๊ม มีศูนย์บริการ FIT Auto 4 แห่ง มีร้านสะดวกซื้อ Jiffy 23 แห่ง และมี Café Amazon 265 แห่ง
โดยประเมินรายได้ OR ในปี 2564 อยู่ที่ 6.13 แสนล้านบาท ปี 2565 รายได้อยู่ที่ 6.29 แสนล้านบาท และในปี 2566 รายได้อยู่ที่ 6.4 แสนล้านบาท ส่วนกำไรสุทธิในปี 2564 อยู่ที่ 1.15 หมื่นล้านบาท ปี 2565 กำไรอยู่ที่ 1.42 หมื่นล้านบาท และในปี 2566 กำไรอยู่ที่ 1.58 หมื่นล้านบาท ส่วน EPS ในปี 2564-2566 คาดอยู่ที่ 0.96 บาท, 1.18 บาท และ 1.32 บาท ตามลำดับ และยีลด์ปันผลอยู่ที่ 1.2%, 1.4% และ 1.5% ตามลำดับ
 